Document ID: 31997R2551

ΚΑΝΟΝΙΣΜΟΣ (ΕΚ) αριθ. 2551/97 ΤΗΣ ΕΠΙΤΡΟΠΗΣ της 15ης Δεκεμβρίου 1997 για την αναστολή της εισαγωγής στην Κοινότητα δειγμάτων ορισμένων ειδών άγριας πανίδας και χλωρίδας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους (1), όπως τροποποιήθηκε τελευταία από τον κανονισμό της Επιτροπής (ΕΚ) αριθ. 2307/97 της Επιτροπής (2), και ιδίως το άρθρο 19 σημείο 2,
Κατόπιν διαβουλεύσεως με την ομάδα επιστημονικής εξέτασης,
Εκτιμώντας:
ότι το άρθρο 4 παράγραφος 6 του κανονισμού (ΕΚ) αριθ. 338/97 προβλέπει τη θέσπιση από την Επιτροπή γενικών περιορισμών, ή περιορισμών σχετικών με ορισμένες χώρες καταγωγής, όσον αφορά την εισαγωγή στην Κοινότητα δειγμάτων ειδών των παραρτημάτων Α και Β και θέτει κριτήρια για τους εν λόγω περιορισμούς 7
ότι τα είδη του παραρτήματος Γ του κανονισμού (ΕΟΚ) αριθ. 3626/82 του Συμβουλίου, της 3ης Δεκεμβρίου 1982, για την εφαρμογή στην Κοινότητα της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (3) υπόκειντο σε περιορισμούς εισαγωγής στην Κοινότητα βάσει των διατάξεων του άρθρου 10 παράγραφος 1 του εν λόγω κανονισμού 7 ότι, λαμβανομένης υπόψη της αντικατάστασης του εν λόγω κανονισμού από τον κανονισμό (ΕΚ) αριθ. 338/97, οι σχετικοί περιορισμοί πρέπει εφεξής να στηρίζονται στα παρόμοια κριτήρια που προβλέπονται στο άρθρο 4 παράγραφος 6 του τελευταίου κανονισμού 7 και ότι η γνώμη των χωρών καταγωγής των ειδών για τα οποία επιβάλλονται περιορισμοί ζητήθηκε ενόψει της θέσπισης των περιορισμών 7
ότι στο άρθρο 3 παράγραφος 2 στοιχείο δ) του κανονισμού (ΕΚ) αριθ. 338/97 προβλέπεται να συμπεριληφθούν στο παράρτημα Β του εν λόγω κανονισμού είδη για τα οποία έχει βεβαιωθεί ότι η εισαγωγή ζώντων δειγμάτων στο φυσικό περιβάλλον της Κοινότητας συνιστά οικολογική απειλή για ιθαγενή άγρια είδη πανίδας και χλωρίδας της Κοινότητας, με αποτέλεσμα να συμπεριληφθούν στο παράρτημα Β τα είδη Trachemys scripta elegans και Rana catesbeiana 7 ότι στο άρθρο 4 παράγραφος 6 στοιχείο δ) του εν λόγω κανονισμού προβλέπεται η επιβολή περιορισμών από την Επιτροπή στην εισαγωγή στην Κοινότητα παρομοίων ειδών για τους ίδιους λόγους 7
ότι το άρθρο 41 του κανονισμού (ΕΚ) αριθ. 939/97 της Επιτροπής (4) προβλέπει την εφαρμογή από τα κράτη μέλη των περιορισμών που θεσπίζει η Επιτροπή 7
ότι τα μέτρα που προβλέπει ο παρών κανονισμός συμφωνούν με τη γνώμη της επιτροπής για το εμπόριο ειδών άγριας πανίδας και χλωρίδας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Με την επιφύλαξη των διατάξεων του άρθρου 41 του κανονισμού (ΕΚ) αριθ. 939/97, αναστέλλεται η εισαγωγή στην Κοινότητα δειγμάτων των ειδών άγριας πανίδας και χλωρίδας που αναφέρονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 1997.

Labels: 3
18
20